Անուխվա

Անուխվա կամ Անխուա (նախկինում` Ագծա (აგწა), , ), գյուղ Աբխազիայի Գուդաութայի շրջանում, Գուդաութայից 15 կմ արևելք։ Գտնվում է Սև ծովից 4 կմ հեռավորության վրա և ծովի մակարդակից 360 մ բարձրության վրա։

Բնակչություն 
Համայնքի բնակչությունը 1968 թվականին կազմում էր 2600 մարդ (հայեր, աբխազներ)։

Տնտեսություն 

Բնակչությունն զբաղվում է ծխախոտի, դափնու, եգիպտացորենի, բանջարաբոստանային կուլտուրաների մշակությամբ և անասնապահությամբ։ Անուխվայում կան միջնակարգ, ութամյա և տարրական դպրոցներ, ակումբ, գրադարան, կինո։

Պատմական ակնարկ 

Գյուղը հիմնադրել են Սամսունից գաղթած հայերը, 1875 թվականին։ Անուխվան առաջին հայաբնակ գյուղերից մեկն է Աբխազիայում։ 1886 թվականի տվյալներով, Անուխվայում ապրում էր 316 հայ։ Խորհրդային իշխանության առաջին տարիներին Անուխվան բաժանված էր երկու գյուղական խորհրդի` Անուխվա Աբխազական և Անուխվա Հայկական։ 20-րդ դարի կեսերից գյուղը կրկին միավորվել է։ Գյուղում գտնվում են հինավուրց «Սուրբ Գևորգ» տաճարի ավերակները և Նոր Աֆոնի վանական համալիրի մենաստանի շինությունները։

Գրականություն 
 Кварчия В. Е. Историческая и современная топонимия Абхазии (Историко-этимологическое исследование). — Сухум։ Дом печати, 2006—328 с.

Ծանոթագրություններ 

Բնակավայրեր այբբենական կարգով
Աբխազիայի գյուղեր
Աբխազիայի հայաբնակ գյուղեր